ዝብል ሕቶ ይለዓል። ኣብ ዶባት ሰርሓ-ዛላምበሳ፡ ክሳድ ዒቃ-ራማ፡ ኦምሓጀር-ሑመራን ቡሬ- ደባይ ሲማን፡ ምንቅስቓስ ሰባትን ኣቕሑትን ድሩት ኮይኑ ምጽንሑ መራኸቢ ብዙሓን ውሽጢ ዓዲ ይጽብጽባ። እቲ ኣፍደገታት ዶብ፡ ድሕሪ እቲ ኣብ ወርሒ ሓምለ ዝተበጽሐ፡ ንርክብ ክልቲአን ሃገራት ናብ ንቡር ዝመልስ ስምምዕ፡ ፕረዚደንት ኢሳይያስ ኣፈወርቅን ቀዳማይ ሚኒስተር ኣቢይ ኣሕመድን ኣብ ዝተረኽብሉ፡ ኣብ ዝሓለፈ መስከረም እዩ ተኸፊቱ። ዛጊት ንምኽንያት ምዕጻው ብዝምልከት ብኽልቲኡ መንግስታት ዝተወሃበ ወግዓዊ መግለጺ የልቦን። ብመንግስቲ ዝውነና መራኸቢ ብዙሓን እውን ኣብቲ ጉዳይ ርእይቶ ካብ ምሃብ ተቖጢበን ኣለዋ። ንኢትዮጵያን ኤርትራን ዘራኽቡ ኩሎም መስመራት ዶብ ተዓፅዮም ኢትዮ-ኤርትራ፡ ምኽፋት ዶባት እንታይ ረብሓታት ኣምጺኡ?
